Alberto Zaccheroni

Alberto Zaccheroni (1953-yil 1-aprelda tugʻilgan) – italiyalik sobiq futbol murabbiyi, ilgari Birlashgan Arab Amirliklari va Yaponiya milliy futbol jamoalarini boshqargan.

Alberto A Seriyaning bir qator top-klublarini boshqargan, uning faoliyatining eng yuqori nuqtasi „Milan“ (1998—2001) bosh murabbiyi boʻlgan va jamoa bilan oʻzining birinchi mavsumida (1998-99-yillar) skudettoni qoʻlga kiritgan. Zaccheroni murabbiylik qilgan boshqa taniqli klublarga „Latsio“, „Inter Milan“ va „Juventus“ klublari kiradi, ularning barchasi mavsumning bir qismida vaqtinchalik murabbiy sifatida ishlagan. 2011-yilda Yaponiya terma jamoasi bosh murabbiyi sifatida Osiyo kubogini qoʻlga kiritgan. Zaccheroni oʻzining noanʼanaviy va savdo belgisi boʻlgan 3-4-3 taktik tizimi bilan ham mashhur.

 Faoliyat 
Zaccheroni chap va oʻng qanotda qanot himoyachisi sifatida oʻynaganLA STORIA, LA VITA E LA CARRIERA DI ALBERTO ZACCHERONI Inter.it, 19 October 2003 va uning futbolchilik faoliyati jarohat tufayli erta yakunlangan. Shuning uchun u nisbatan yosh, 30 yoshida Cesenatico havaskor klubida murabbiy boʻlgan. Alberto C2 va C1 seriyalarida, Italiyadagi toʻrtinchi va uchinchi eng yuqori futbol ligalarida gʻolib chiqqan. Uning professional murabbiylik faoliyati „Udineze“ni boshqarganida boshlangan.

 Udineze 
Zaccheroni 1995-yilda „Udineze“ bosh murabbiyi etib tayinlangan. 1996-97-yilgi mavsumda „Udineze“ klubi UEFA kubogiga yoʻllanma olgan. Keyingi mavsumda klub koʻp jihatdan Oliver Birhoffning 27 ta goli tufayli chempion „Juventus“ va ikkinchi oʻrinni egallagan „Internasionale“ klublaridan keyin uchinchi oʻrinni egallashga muvaffaq boʻlishgan.

 Milan 
Zaccheronining „Udineze“dagi natijalari Italiya giganti, „Milan“ xoʻjayini Silvio Berlusconining eʼtiborini tortgan. Silvio klubning oxirgi ikki baxtsiz mavsumdagi qoniqarsiz natijalaridan keyin Albertoni murabbiy etib tayinlagan. Zaccheroni Berluskonidan „Udineze“ jamoasining ikki yetakchisini „Milan“ga olib oʻtishni soʻragan (germaniyalik hujumchi Oliver Birxoff va daniyalik oʻng qanot himoyachisi Thomas Helveg), garchi tarkibda yulduzlar (George Weah, Leonardo, Paolo Maldini va boshqalar) boʻlsa ham. Berluskoni majbur boʻlgan va ikkala futbolchi ham Zakkeroniga yangi klubida qoʻshilgan.

Zaccheroni jamoaga kelishi billan natijalar tezlik bilan barqarorlashdi va „Milan“ klubi oʻzining birinchi mavsumida A Seriyani qoʻlga kiritgan. Mabvsumning soʻnggi yetti oʻyinda ketma-ket yettita gʻalabadan soʻng „Lazio“ va „Fiorentina“ni magʻlub etib, chempionlikni qoʻlga kiritgan. Zakkeroni hujumkor 3-4-3 (yoki 3-4-1-2) sxemasidan foydalangan holda Milanning hujumchilari, hujumkor yarim himoyachilar va qanot himoyachilaridan yaxshi foydalanganProvaci ancora, Milan: le grandi rimonte Scudetto Skysport.it, 12 December 2016.

Keyingi mavsum Zaccheroni uchun unchalik muvaffaqiyatli boʻlmadi, chunki Milan Chempionlar ligasini erta tark etdi va A Seriyada uchinchi oʻrinni egallagan boʻlsa-da, mavsum davomida chempionlik uchun kurashuvchilar safida bo'lmadi. 2000-01-yilgi mavsum Zaccheroni uchun yanada yomonroq boʻlgan va uning Milan klubidagi soʻnggi murabbiylik davri boʻldi. Yil davomida „Milan“ A Seriyada yomon natija koʻrsatdi, ma'lum vaqt quyi ligaga tushib ketish zonasi boʻlgan (oxir-oqibat ular 6-oʻrinni egallagan); Chempionlar Ligasida ular birinchi guruh bosqichida yaxshi boshladilar, oʻz guruhida birinchi oʻrinni egalladilar (Barcelona, Leeds United va Beshiktoshni oʻz ichiga olgan), ammo oxir-oqibat ikkinchi guruh bosqichida magʻlub boʻlishgan. Chempionlar ligasi finali „San-Siro“da boʻlib oʻtishi kerak edi, qarshilik juda katta edi va bu Berluskonini 2001-yil 14-martda, „Milan“ Chempionlar ligasidan chiqib ketganidan bir kun oʻtib, Zakkeroni ishdan boʻshatgan va uning oʻrniga vaqtinchalik menejer Cesare Maldini tayinlagan.

„Milan“ bosh murabbiyi sifatida Zaccheroni baʼzi futbolchilar shartnomalarida muvaffaqiyatli va uzoqni ko'radigan mutahasis edi; uning davrida kelgan Oliver Bierhoff, Kaxa Kaladze, Gennaro Gattuso va klub afsonalaridan Andriy Shevchenko klubning asosiy futbolchilariga aylangan. Boshqa tomondan, José Mari kabi transferlar qimmatga tushgan va u eng yaxshi markaziy himoyachi Roberto Ayalaning Milandan Valensiyaga koʻchib oʻtishiga ruxsat bergani uchun tanqid qilingan; Ayala „Milan“dagi ikki mavsumida (1998—1999-yillarda 13 ta va 1999—2000-yillarda 22 ta oʻyin oʻtkazgan) umuman baxtsiz edi, chunki Paolo Maldini va Alessandro Costacurta kabi taniqli oʻyinchilar bilan himoyada qattiq raqobat bor edi.

 Italiya notijorat terma jamoasi 
2022-yil aprel oyidan boshlab u notijorat uyushmalari ishtirokida sport tajribasini almashish orqali birdamlik qadriyatlarini targʻib qiluvchi uchinchi sektor tashkiloti (ETS) „Italiya notijorat terma jamoasi“ning texnik komissari hisoblanadi.

 FIFA 
2022-yilda u Qatarda boʻlib oʻtgan jahon chempionati paytida FIFAning Texnik tadqiqot guruhi (TSG) aʼzosi boʻldi.

 Boshqarish uslubi 
Zaccheroni oʻz davri uchun noanʼanaviy boʻlgan 3-4-3 (yoki 3-4-1-2 hujumkor yarim himoyachi hujumchilarni qoʻllab-quvvatlaydigan) innovatsion hujumkor tizimni qoʻllashi bilan mashhur edi. Uning tizimi orqaga emas, balki jamoaning markaziy hujumchisiga uzatmalarni taʼminlashga intilib, qanotdan hujumkor yugurishlarni amalga oshiradigan keng yarim himoyachilar oʻrniga yarim himoyaning orqa qismidagi uchlik va qanot himoyachilaridan foydalangan. Oʻzining dastlabki faoliyatida u dastlab Arrigo Sacchining 1990-yillarda Italiyada keng qoʻllanilgan Milandagi shunga oʻxshash taktik tizimidan ilhomlanib, 4-4-2 sxemasidan foydalangan, garchi u Sakkining ofsayd tuzogʻidan foydalanishiga taqlid qilmagan. Zakkeronining toʻgʻridan-toʻgʻri oʻyini hujumchilarni orqadan uzun toʻplar orqali imkon qadar tezroq oʻyinga kiritishga intilgan. 1990-yillarda Louis van Gaal qoʻl ostidagi „Ayaks“ning olmos yarim himoyasidan farqli oʻlaroq, Zakkeroni oʻzining 3-4-3 savdo belgisida tekis yarim himoya chizigʻidan foydalangan. Toʻpdan tashqarida uning jamoasi pressingdan foydalandi.

 Murabbiylik statistikasi 

+ Jamoalardagi faoliyatiga koʻra murabbiylik natijalariJamoaBoshlanish davriTugash davriNatijalarOʻGʻDMGʻal %Lugo1988-yil 1-iyul1990-yil 30-iyunVenezia1990-yil 1-iyul1992-yil 20-yanvarVenezia1992-yil 30-mart1993-yil 22-fevralVenezia1993-yil 11-aprel1993-yil 30-iyunBologna1993-yil 1-iyul1993-yil 29-noyabrCosenza1994-yil 1-iyul1995-yil 30-iyunUdinese1995-yil 1-iyul1998-yil 30-iyunAC Milan1998-yil 1-iyul2001-yil 12-martLazio2001-yil 1-oktyabr2001-yil 12-martInter Milan2003-yil 20-oktyabr2004-yil 30-iyunTorino2006-yil 7-sentyabr2007-yil 26-fevralJuventus2010-yil 29-yanvar2010-yil 19-mayYaponiya2010-yil 10-sentyabr2014-yil 30-iyunBeijing Guoan2016-yil 15-yanvar2016-yil 20-mayBirlashgan Arab Amirliklari2017-yil 16-oktyabr2019-yil 30-yanvarUmumiy faoliyat davri

 Shaxsiy hayoti 
2023-yil fevral oyida Zaccheroni bosh jarohati tufayli davolanayotgani haqida xabar berilgan.

 Mukofotlar 
 Klub 
Richchone

 Campionato Interregionale: 1986-87
Baracca Lugo

 Campionato Interregionale: 1988-89
 C2 seriyasi: 1989-90
Venetsiya

 C1 seriyasi: 1990-91
Milan

 A Seriya: 1998-99

 Xalqaro 
Yaponiya

 Osiyo kubogi: 2011-yil
 EAFF Sharqiy Osiyo kubogi: 2013-yil

 Yakka shaxs 
 Albo Panchina d’Oro (2): 1996-97, 1998-99
 A Seriyada yilning eng yaxshi murabbiyi: 1999
 Yaponiya futbol shon-shuhrat zali: 2024-yilda kiritilgan

 

 
 Alberto Zaccheronining muvaffaqiyat natijalari

Turkum:Yashayotgan insonlar
turkum:Italiyalik erkak futbolchilari
Turkum:Italiyalik futbol murabbiylar
Turkum:Venezia FC murabbiylari
Turkum:Bologna FC 1909 murabbiylari
Turkum:Udinese Calcio murabbiylari
Turkum:AC Milan murabbiylari
Turkum:SS Lazio murabbiylari
Turkum:Inter Milan murabbiylari
Turkum:Torino FC murabbiylari
Turkum:Juventus FC murabbiylari
Turkum:Beijing Guoan F.C. murabbiylari
Turkum:Yaponiya milliy futbol terma jamoasi murabbiylari
Turkum:Birlashgan Arab Amirliklari milliy futbol terma jamoasi murabbiylari
Turkum:Serie C murabbiylari
Turkum:Serie B murabbiylari
Turkum:Serie A murabbiylari
Turkum:AFC Osiyo Kubogi 2011 murabbiylari
Turkum:FIFA Jahon chempionati 2014 murabbiylari
Turkum:AFC Osiyo Kubogi 2019 murabbiylari
Turkum:AFC Osiyo kubogida gʻolib boʻlgan murabbiylar
Turkum:Italiyalik muhojir futbol murabbiylar
Turkum:Xitoydagi muhojir futbol murabbiylar
Turkum:Yaponiyadagi muhojir futbol murabbiylar
Turkum:Birlashgan Arab Amirliklaridagi muhojir futbol murabbiylar